
Pinakataas nga pagpasidungog ilang 
Kaubang Laan ug Kaubang Bagong-tao 


Kawanihan sa Pulitika sa Komite Sentral 
Partido Komunista ng Pilipinas 


nagaharing hut-ong ug ilang mga pasistang sulugu- 

on, ginapaabot namo sa tanang kadre ug myembro 
sa Partido, mga Pulang manggugubat sa Bagong Hukbong 
Bayan (BHB), sa tanang rebolusyonaryong pwersa ug ti- 
buok katawhang Pilipino, ang pagkamatay nilang Kaubang 
Laan (Benito Tiamzon) ug ni Kaubang Bagong-tao (Wilma 
Austria), mga nangulo ug maayong lider sa Partido Ko- 
munista ng Pilipinas ug tibuok rebolusyonaryong kalihu- 
kan sa nasud. 


Dre sa rebolusyonaryong kasilag ug kasuko sa mga 


Si Ka Laan ug si Ka Bagong-tao 
bangis ug minanap nga gipatay sa 
mga pasistang berdugo sa Armed 
Forces of the Philippines (AFP) 
niadtong Agosto 21, 2022, human 
sila madakpan samtang nagabyahe 
sakay sa duha ka van nga gigamit 
nila padulong sa daplin sa dagat sa 
Catbalogan. Nadakpan sila sa tu- 
nga sa alas-dose sa udto ug ala-u- 
na sa hapon. Wala silay armas bi- 
san mugbong pusil. 

Pulo sila tanan nga nadakpan, 
grabeng gipaantos sa gipangulata 
ug uban pang porma sa pagtortyur, 
ayha hingpit gipatay. Kauban nila 
Ka Laan ug Ka Bagong-tao nga gi- 
patay sa kaaway silang kaubang 
Joel Arceo (Ka Divino, kalihim sa 
usa ka komite sa subrehiyon sa 
Eastern Visayas), si Ka Yen, Ka 
Jaja, Ka Matt, Ka Ash, Ka Delfin, Ka 
Lupe, Ka Butig. Matud sa nakalap 
nga impormasyon sa tim nga nag- 
imbestiga sa panghitabo, nabung- 


kag ang nawong sa mga kauban, 
puno og bun-og sa gahi nga butang. 
Tin-aw nga ang uban gipatay pi- 
naagi sa pagpusil. 

Aron tabunan ang ilang krimen 
ug panason tanang ebidensya, nag- 
mugna og istorya ang Joint Task 
Force-Storm ug Task Force Trident 
sa AFP aron ipagawas nga adunay 
engkwentro sa dagat. Niadtong 
kadlawon sa Agosto 22, 2022, gisa- 
kay ang mga patay'ng lawas sa gi- 
patay nga rebolusyonaryo sa usa ka 
bangka nga gipaguyod sa tunga sa 
dagat ayha hingpit gipabusikad sa 
tunga-tunga sa Catbalogan ug Ta- 
rangnan island. Walo ka patayng 
lawas lang ang nataho nga nareko- 
ber. 

Nakadawat ang Kawanihan sa 
Pulitika ug Komiteng Tigpatuman 
sa kumpirmasyon mahitungod sa 
pagpatay ilang Ka Laan ug Ka Ba- 
gong-tao pila ka adlaw human ang 
insidente. Sa mga nisunod nga se- 


Tinuod nga bayani sa katawhang Pilipino 


inadeklara sa Komite Sentral ang magtiayon nga silang Kaubang Benito 
Tiamzon ug Kaubang Wilma Austria isip mga martir ug tinuod nga bayani 
sa katawhang Pilipino. Gihalad nila ang ilang tibuok kinabuhi sa pag-alagad sa 
masang pinahimuslan ug dinaug-daog ug gigahin ang tanang katakus ug kahi- 
balo alang sa pagpaasdang sa tinguha alang sa nasudnong kagawasan ug de- 


mokrasya, sosyalismo ug komunismo. 


Gikan sa kinailadman sa kasing- 
kasing sa matag rebolusyonaryong 
Pilipino, ginapadangat sa Kawanihan 
sa Pulitika ug tibuok Komite Sentral 
ang pagpahisubo sa mga anak ug 
apo nilang Ka Laan ug Ka Bagong- 

Ang Ang Bayan ginamantala 
duha ka hugna matag bulan 
sa Komite Sentral sa Partido 
Komunista ng Pilipinas 


tao. 

Si Ka Laan ug Ka Bagong-tao 
mga hanas sa Marxismo-Leninismo- 
Maoismo ug sa teorya ug praktika sa 
rebolusyong Pilipino. Sa giya ni Kau- 
bang Jose Maria Sison, maayo nilang 
gipanguluhan ang Komite Sentral ug 
ang Bagong Hukbong Bayan sa ka- 
pin-kon-kulang tulo ka dekada sa 
pagpaasdang sa malungtarong gu- 
bat sa katawhan. 

Si Ka Laan ug Ka Bagong-tao 
parehong anak sa rebolusyonaryong 
pagbalod niadtong ulahing bahin sa 
dekada saysenta hangtud sa sayong 
bahin sa dekada syetenta. Si Ka 
Laan gipanganak niadtong Marso 
21, 1951 ug nagdako sa Marikina, 
Metro Manila. Si Ka Bagong-tao 
usab gipanganak niadtong Di- 
syembre 21, 1952 ug tubong-Pasig 

mana ug bulan, gipahigayon ang la- 
lom nga pag-imbestiga aron sayron 
ang mga detalye luyo niining bangis 
nga krimen. 

Ginapunting namo nga direkta 
ug nag-unang responsable sa pasis- 
tang brutalidad nga pagmasaker 
ilang Ka Benito Tiamzon, Ka Wilma 
Austria ug lain pang walo nga rebo- 
lusyonaryo silang Ferdinand 
Marcos Jr, commander-in-chief sa 
AFP, Gen. Edgardo de Leon, kanhi 
nangulo sa JTF-Storm ug sa 8th 
Infantry Division, ug Brig. Gen. 
Marceliano Teofilo, nangulo sa In- 
telligence Service sa AFP. Direk- 
tang lambigit usab ang mga pwersa 
sa US military pinaagi sa Joint 
Special Operations Task Force Tri- 
dent, usa ka yunit nga direktang 
gunit, ginabansay ug ginaarmasan 
sa US. Silang Marcos ug uban pang 
kakunsabo sa maong krimen kina- 
hanglang itaral sa hingtungdang 
hukmanan. 


City. Pareho silang nahimong estud- 
yante sa Jose Rizal High School. Ha- 
los dungan usab silang nitungha sa 
University of the Philippines niad- 
tong ulahing bahin sa dekada 1960, 
nahimong manunulat sa Philippine 
Collegian, ug nahimong myembro sa 
mga nasudnon-demokratikong orga- 
nisasyon sa kabatan-onan. 

Pareho silang nahimong organi- 
sador sa han-ay sa mga mamumuo 
ug mag-uuma. Sa wala pa sila gilatid 
sa sentral nga mga organo sa Parti- 
do, pareho silang nangulo sa pagpa- 
asdang sa rebolusyonaryong kalihu- 
kan sa lain-laing mga rehiyon. Gikan 
sa Manila, dungan silang gibalhin sa 
Cebu niadtong 1974 aron mopatu- 
man sa pag-organisa sa mga mamu- 
muo. Gibalhin sila sa Samar sa su- 
nod nga tuig aron magpahigayon sa 
pasiunang katilingbanong pakisusi 
ug magpalalom sa paghupot sa mga 
antipyudal nga pakigbisog, lakip sa 
uban pang mga tahas. Niadtong 
1976, si Ka Laan nipapel isip kalihim 
sa rehiyon sa Easten Visayas, sam- 
tang si Ka Bagong-tao ang ikadu- 

hang kalihim. Lakip si Ka Bagong- 
tao sa mga nangulo sa Central 
Luzon niadtong unang yuto sa deka- 
da 1980 kung asa nagbandera ang 
armadong pakigbisog ug lapad nga 
mga pakigbisog sa masang mag-uu- 
ma ug mamumuo batok sa diktadur- 
yang US-Marcos. Ang pagpangulo ni 
Ka Laan sa pagpaasdang sa rebolu- 
syonaryong kalihukan sa Eastern Vi- 
sayas gilakipan sa lagsik nga 
pag-asdang sa mga pakigbisog nga 
antipyudal ug armadong pakigbisog. 

Nagpatuman silang Kaubang 
Laan ug Bagong-tao sa yaweng pa- 
pel sa pagpaasdang sa Ikaduhang 
Bantugang Kalihukang Pagtul-id 
(IBKP) niadtong 1992-1998 nga 
subli nagpalig-on sa baruganan sa 
Partido sa batakang prinsipyo sa 
Marxismo-Leninismo-Maoismo, ug 
sa estratehiya ug taktika sa malung- 
tarong gubat sa katawhan aron ias- 
dang ang demokratikong rebolusyon 
sa katawhan. Maayo nilang gipangu- 
luhan ang Komite Sentral sa Partido 
sa pagpanalipod niini ug pagpakyas 
sa mga rebisyunistang traydor nga 
nagsulay nga ilihis o siakon ang Par- 
tido. Sa ilang pagpangulo, naluwas 
ang Partido gikan sa hulga sa pag- 
kalusaw ug subling gidala ang rebo- 
lusyonaryong Pilipino sa dalan sa 
pag-asdang ug paglambo. 

Sa nilabayng tulo ka dekada, si 
Ka Laan ang nibarog isip nangulo sa 
Komiteng Tigpatuman sa Komite 
Sentral sa inadlaw-adlaw nga pag- 
pangulo niini sa rebolusyong Pilipi- 
no. Si Ka Bagong-tao usab ang nahi- 
mong pangkinatibuk-ang kalihim sa 
Komite Sentral. Sa Ikaduhang Kong- 


reso sa Partido niadtong 2016, subli 
silang gilatid sa Komite Sentral ug 
mga nangulong organo sa Partido. 

Nipatuman sila sa mga indibid- 
wal nga responsibilidad, bisan pa sa 
nilabayng mga dekada hugot silang 
nagtinabangay sa pagpas-an sa 
bug-at nga mga tahas sa pagpangu- 
lo sa Partido sa Komite Sentral, Ka- 
wanihan sa Pulitika ug sa Komiteng 
Tigpatuman sa paghatag-iwag sa 
dalan sa pag-asdang sa demokrati- 
kong rebolusyon sa katawhan sa Pi- 
lipinas. 

Ang mga dokumento sa Komite 
Sentral ug sa Komiteng Tigpatuman 
nga gipasiugdahan nila og sulat la- 
baw pang nagpabahandianon sa 
mga teorya sa pagpaasdang sa de- 
mokratikong rebolusyon sa kataw- 
han sa Pilipinas. Ang mga memoran- 
dum o direktiba sa KTKS labaw pang 
nagpatin-aw ug nagpalalom sa kon- 
septo sa malungtarong gubat sa ka- 
tawhan ug gerilyang pakiggubat. 
Naggahin sila og panahon aron pa- 
hugton ang paghupot sa mga kadre 
sa Partido sa mga prinsipyo sa ta- 
nang-bahin nga pagpaasdang sa gu- 
bat sa katawhan ug sa krusyal nga 
bili sa pagkombina sa tulo ka sang- 
kap niini—ang armadong pakigbisog, 
rebolusyong agraryo ug pagtukod og 
baseng masa. 

Ang nabilin nga mga sinulat ni- 
lang Ka Laan ug Ka Bagong-tao lakip 
na sa bahandianong kaban sa rebo- 
lusyonaryong teorya nga tampo sa 
rebolusyong Pilipino sa pagpaba- 
handianon sa Marxismo-Leninismo- 
Maoismo. Tigumon kini sa Komite 
Sentral sa usa o pila ka libro alang 


sa mga kadre sa Partido. 

Gidakop silang Ka Laan ug Ka 
Bagong-tao niadtong 2014 ug kapin 
duha ka tuig nga gipriso. Nakagawas 
sila niadtong 2016 aron magsilbi sa 
negotiating panel sa National De- 
mocratic Front of the Philippines 
(NDFP) sa panaghisgot pangkalinaw 
sa rehimeng Duterte. Sadihang giba- 
sura ni Duterte ang hisgot pangkali- 
naw ug gimando ang pagdakop ug 
pagpatay sa mga personahe sa NDFP 
ug sa Partido ug BHB, subli nga ni- 
sulod silang Ka Laan ug Ka Bagong- 
tao sa mga natarang gerilya. 

Gatusan ka milyong piso ang gi- 
gahin ni Duterte aron lutuson ang 
gipundohan nilang Ka Laan ug Ka 
Bagong-tao ug sa Komite Sentral gi- 
kan pa niadtong 2017. Walay hu- 
nong ang mga pagpamomba gikan sa 
kahanginan ug mga kanyon nga nag- 
guba ug nagresulta sa grabeng ka- 
daot sa kinabuhi ug panginabuhian 
sa lapad nga suportang masa sa re- 
bolusyonaryong kalihukan. Pilaan ka 
libong pasistang tropa ang gigamit 
alang sa pakana sa kaaway nga puu- 
hon ang kinabuhi nilang Ka Laan ug 
Ka Bagong-tao ug putlan og ulo ang 
Partido. 

Naglampos man ang kaaway nga 
tapuson ang kinabuhi nilang Ka Laan 
ug Ka Bagong-tao, pilde sila sa tu- 
mong nga piangan ang panguluhan 
sa Partido. Ug sama sa pagkalukat 
sa dagkong kahoy sa lasang, nagha- 
tag sila og lapad nga luna nga karon 
agianan sa bidlisiw sa adlaw nga 
naghatag og kainit ug kusog sa bag- 
ong mga kahoy nga haligi sa Partido 
ug BHB. 


Lig-on nga kolektibong pagpangulo sa Komite Sentral sa Partido 


ili ikalimod nga dako ang nawala sa Partido, partikular na sa Komite 

Sentral, sa pagkamatay nila ni Kasamang Benito Tiamzon ug Kasamang 
Wilma Austria, nga gisundan sa pagpanaw ni Kasamang Joma niadtong Di- 
syembre 16, 2022. Dili usab ikalimod ang gibug-aton sa pagkawala o kamata- 
yon sa ubay-ubay usab nga nanguna nga kadre sa Partido sa niaging mga tuig 
nga naglakip nila ni Julius Giron (Ka Nars), Jorge Madlos (Ka Oris), Menandro 
Villanueva (Ka Bok), Antonio Cabanatan (Ka Manlimbasog), Eugenia Magpan- 
tay (Ka Fiel), Mariano Adlao (Ka Panoy) ug uban pa. 


Apan, sa tibuok-kinabuhi nilang 
pagpangulo sa Partido ug rebolu- 


ANG BAYAN Abril 20, 2023 


syong Pilipino, gibansay nila ang li- 
boan ka mga kadre ug rebolusyonar- 


yo nga andam mopuli ug modumala 
sa bug-at nga mga katungdanan ug 
responsibilidad. Bisan pa nga adu- 
nay pipila nga namatay, gipulihan 
sila sa daghang mga kadre ug mga 
lider nga determinadong motuman 
sa ilang mga katungdanan taliwala 
sa dagkong mga pagsulay. 

Ubos sa pagpangulo sa Kawani- 
han sa Pulitika, dali nga gitibuok ug 
gipalig-on sa Komite Sentral sa 

Partido ang mga sentral nga organo 
sa pagpangulo sa Partido. HInana- 
ling gitudlo ang mga puli nga kadre 
nga karon nanguna sa adlaw-adlaw 
nga pagpasiugda sa mga tahas ug 
katungdanan sa pagpangulo. Walay 
kahadlok nilang gidawat ang mga 
hagit sa pagpangulo. Labaw pang 
gipalig-on sa Komite Sentral ang 
pagpangulo niini sa mga nangunang 
komite ug kadre sa mga komite sa 
rehiyon ug sa uban pang sentral nga 
organo niini. Bug-os nga paningka- 
mot karon sa Komite Sentral nga 
palig-onon ang tibuok Partido sa 
ideolohiya, pulitika, ug organisa- 
syon. 

Sa duso sa Kawanihan sa Puliti- 
ka ug Komite Sentral, ang tanang 
kadre sa Partido sa tanang ang-ang 
sa pamunuan karon bug-os ang ko- 
lektibong naningkamot aron ipataas 
ang teoretikal ug praktikal nga kahi- 
balo sa pagtuon sa Marxismo-Leni- 
nismo-Maoismo, ang mga batakang 
prinsipyo sa Partido sa ideolohiya, 
pulitika. ug organisasyon, ug estra- 
tehiya ug taktika sa pag-asdang sa 
demokratikong rebolusyon sa ka- 
tawhan pinaagi sa malungtarong 
gubat sa katawhan. 

Gipangunahan karon sa mga 
kadre sa Partido sa pagtigom sa 
mga kasinatian, pagbuntog sa mga 
kahuyang ug pagtul-id sa mga ka- 
saypanan. Naningkamot sila sa pag- 
umol subay sa proletaryong ideolo- 
hiya, ginabantayan ug ginasalikway 
ang mga sayop nga tendensya sa 
paghunahuna, nagpakahanas sa de- 
mokratikong estilo sa trabaho ug 
nagsapraktika sa pagsaway ug pag- 
saway-sa-kaugalingon isip pamaagi 
sa pagpalig-on sa panaghiusa ug la- 
baw pang pagpalambo sa mga ta- 
has. Andam ang tanang kadre sa 
Partido nga mohimo ug bug-at nga 
sakripisyo samtang gitigom ang ku- 


sog sa ginsakpan aron mabuntog 
ang tanang kalisdanan ug pagsulay, 
ug mopadayon sa dalan sa rebolu- 
syonaryong pag-uswag. 

Gipanguluhan karon sa Komite 
Sentral ang dugang pagpakusog sa 
demokratikong rebolusyon sa ka- 
tawhan. Ang tibuok gisakpan sa 
Partido lig-ong nagkahiusa sa mga 
plano ug katungdanan nga gilatid 
sa Komite Sentral sa mga direktiba 
nga gipagula niini pinaagi sa Komi- 
teng Tigpatuman. Ang tanang ko- 
mite sa Partido gitahasan sa pag- 
pukaw, pag-organisa ug pagpalihok 
sa masa ug pagpanguna sa ilang 
ekonomikanhon ug politikanhong 
pakigbisog, pagsukol sa mga nagpa- 
lisod sa masa nga mga palisiyang 
neoliberal, pakigbatok sa pasistang 
terorismo sa kaaway, pagsukol sa 
nagkagrabeng interbensyon militar 
sa imperyalismong US, ug pagtukod 
og nagkahiusang prente aron ibut- 
yag, ihimulag ug pakigbisugan ang 
pasistang rehimeng US-Marcos. Gi- 
mandoan usab sa Komite Sentral 
ang Bag-ong Hukbong Bayan nga 
hingpit nga pakyason ang tanang 
pag-atake sa kaaway, palapdon ug 
pakusgon ang relasyon sa halapad 
nga masang mag-uuma, kusog nga 
pukawon ang mga kontra-pyudal 
nga pakigbisog, palapdon, palig-o- 
non ug padaghanon ang mga orga- 
nisasyong masa sa kabanikanhan, 
ipakaylap ang pagdilaab sa geril- 
yang pakiggubat. 

Ginapalig-on karon sa Komite 
Sentral ang organisasyon sa Partido 
subay sa prinsipyo sa demokrati- 
kong sentralismo. Kusganong gina- 
pakusog ang kolektibong pagpangu- 
lo sa tanang ang-ang. Hugot nga gi- 
napatuman ang mga lagda ug disip- 
lina. Ang tanan naningkamot sa 
paglunsad sa regular nga mga ti- 
gum ug mga kumperensya aron ma- 


tibuok ang panaghiusa. Husto nga 
ginapatuman ang mga lagda ug ka- 
manduan aron makaabante isip usa 
ug magkadungan. Regular ug hina- 
naling nagataho ang mga komite sa 
mas taas nga organo sa Partido. Sa 
tanang ang-ang sa pagpangulo, gi- 
nabantayan pag-ayo ang pagdagan 
sa trabaho sa ubos nga ang-ang su- 
bay sa kahimtang sa masa. 

Atubangan sa nagkagrabeng 
krisis sa semikolonyal ug semipyu- 
dal nga sistema ug pag-antos sa 
grabeng kakabos, pagpahimulos ug 
panaugdaog ubos sa imperyalismo, 
pyudalismo ug burukratikong kapi- 
talismo, lig-on ang determinasyon 
sa lapad nga masa sa katawhang Pi- 
lipino nga maningkamot sa dalan sa 
rebolusyonaryong pakigbisog. Ka- 
ron labaw pa sa kaniadto, determi- 
nado ang Partido sa pagpukaw, 
paghiusa ug pagpalihok sa lapad 
nga masa sa katawhang Pilipino, ug 
pagpangulo sa rebolusyonaryong 
armadong pakigbisog ug rebolusyo- 
naryong kalihukang masa sa tibuok 
nasud. 

Sa giya sa Marxismo-Leninismo- 
Maoismo ug pinaagi sa pagpalig-on 
sa kolektibong pamunuan ug panag- 
hiusa sa tanang patriyotiko ug de- 
mokratikong hut-ong, siguradong 
dalhon sa atong bantugang Partido 
ug katawhang Pilipino ang nasud- 
non-demokratikong rebolusyon sa 
mas taas nga ang-ang ug makab-ot 
ang mas dagkong mga kalampusan 
sa umalabot nga mga tuig. 

Sa inspirasyon sa panumduman 
ni Kasamang Laan, Kasamang Ba- 
gong-tao, Ka Joma ug ang tanang 
bantugang martir ug bayani sa pro- 
letaryado ug katawhang Pilipino, 
bug-os natong pas-anon ang bug-at 
nga katungdanan sa pag-asdang sa 
tinguha alang sa tinuod nga kaga- 
wasan, demokrasya ug sosyalismo. 


Labanan ang gipakusog nga imperyalistang panaugdaog batok sa katawhang Pilipino! 
Maisugong isulong ang gubat sa katawhan alang sa tinuod nga kagawasan ug demokrasya! 
Ipadilaab ug ipakaylap sa kalayo sa gubat sa katawhan! 


Mabuhi ang Bagong Hukbong Bayan! 
Mabuhi ang Partido Komunista sa Pilipinas! 


Mabuhi ang proletaryado ug ang katawhang Pilipino! 

